# Humanitāro un sociālo zinātņu institūts

# VADOŠAIS PĒTNIEKS

**Galvenie uzdevumi un pienākumi**

1. Vadošā pētnieka galvenais uzdevums ir patstāvīgi, kvalificēti veikt zinātniskos pētījumus psiholoģijas zinātņu nozares pedagoģiskās psiholoģijas apakšnozarē un sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Vadošā pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Vadošā pētnieka galvenie pienākumi ir:

2.1. veicot zinātnisko darbību, nodrošināt zinātnisko pētījumu objektivitāti;

2.2. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

2.3. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.4. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.5. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.6. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.7. piedalīties izglītības sistēmas zinātniskās attīstības un pilnveidošanas procesā;

2.8. vadīt citu zinātnieku pētniecības darbu;

2.9. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.1.punktu;

2.10. Izstrādāt, vadīt vai darboties kā pētniekam starptautiskos un Latvijas projektos: ES pētniecības un inovācijas pamatprogrammā “Apvārsnis Eiropa 2021-2027”, starptautiskās sadarbības atbalsta programmā COST, Eiropas Komisijas EACEA programmā „Europe for Citizens”, Erasmus+, Latvijas Zinātnes padomes finansētos projektos, Latvijas Republikas Kultūras ministrijas, VKKF, Valsts pētījumu programmas projektos, Mūžizglītības programmas projektos u.c.;

2.11. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.12. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.13. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.14. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.15. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.16. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Vadošā pētnieka amatā atklātā konkursā var ievēlēt personu ar zinātņu doktora grādu psiholoģijas zinātņu nozares pedagoģiskās psiholoģijas apakšnozarē.

2. Pēdējos sešos gados zinātnes nozarei atbilstošas vismaz 6 zinātniskās publikācijas *Web of Science* vai *Scopus* indeksētos zinātniskajos izdevumos.

3. Spēja patstāvīgi organizēt pētniecisko darbu, lasīt studiju kursus, vadīt seminārus, praktiskās nodarbības un organizēt pārbaudījumus.

4. Valsts valodas prasme atbilstoši Valsts valodas likumam, angļu valodas zināšanas C1 līmenī, citu pētniecībai nepieciešamo valodu zināšanas.

5. Pieredze ES projektu pieteikumu sagatavošanā un īstenošanā.

6. Pieredze lauka pētījumu veikšanā, informācijas apstrādē un kvalitatīvo datu analīzē.

7. Datorprasmes pieredzējuša lietotāja līmenī: MS Word, Excel, PowerPoint.